พระพุทธรูป สูงเท่าตึก 3 ชั้นถล่ม พระเครื่องทะลักกว่าหมื่นองค์
วันนี้ (8 พ.ค.2563) ผู้สื่อข่าวรายงานว่า เกิดเหตุพระปางประทานพร สูง 12 เมตร ตักกว้าง 3 เมตร ภายในวัดทุ่งเหี่ยง หมู่ 4 ต.หมอนนาง อ.พนัสนิคม จ.ชลบุรี ถล่มลงมาจากฐานทั้งองค์ สภาพเศียรหัก แขนหักแตกเป็นเสี่ยงๆ กลางองค์แตกพังยับเยิน บริเวณกลางองค์พระ หรือบริเวณหัวใจพระ พบพระเครื่องที่บรรจุไว้ ประกอบด้วย พระซุ้มกอ พระรอด พระนางพญา พระงบน้ำอ้อย ทั้งเนื้อดินเนื้อดำ กว่า 10000 องค์ ทะลักไหลออกมาส่วนสาเหตุเบื้องต้น คาดว่าน่าจะเกิดจากปูนซิเมนต์ฐานกะเทาะ เหล็กเส้นที่ยาวออกมาจากองค์พระ สั้นและเส้นเล็ก ทำให้ไม่มีสามารถที่ยึดโยง ประกอบกับไม่มีเสาเข็ม พระจึงล้มถล่มทั้งองค์พระมหาวีระ รองเจ้าอาวาสวัดทุ่งเหี่ยง เปิดเผยว่า พระปางประทานพร เป็นพระที่สร้างไว้เมื่อ 20 ปีมาแล้ว เป็นที่ศรัทธาของพุทธศาสนิกชน มักจะเดินทางเข้าสักการะกราบไหว้บูชากันเป็นจำนวนมาก เมื่อประมาณเที่ยงคืน ระหว่างที่ตนกำลังจำวัดอยู่ในกุฏิภายในวัด ได้ยินเสียงพระปางประทานพรถล่มดังนั้น จึงเดินออกมาดู พบว่าสภาพพังทั้งองค์ และมีพระเครื่องที่บรรจุไว้ ตั้งแต่ครั้งก่อสร้างเมื่อ 20 ปี ก็ทะลักออกมากว่า 10000 องค์ ต้องให้บรรดาลูกศิษย์วัดที่อยู่ในละแวกใกล้เคียงวัดมาช่วยกันเก็บ นอกจากนี้ ก็จะต้องเจรจากับเจ้าอาวาส และกรรมการวัดว่าจะก่อสร้างพระองค์ใหญ่ขึ้นมาอย่างไรต่อไปทั้งนี้ วัดนี้ได้รับการยกย่องจากกรมการศาสนา ให้เป็นวัดพัฒนาตัวอย่าง เมื่อปี 2513 และได้รับเป็นวัดพัฒนาตัวอย่างดีเด่น เมื่อปี 2536
เกิดเหตุพระปางประทานพร สูง 12 เมตร ตักกว้าง 3 เมตร ถล่มลงมาจากฐานทั้งองค์ ภายในวัดทุ่งเหี่ยง อ.พนัสนิคม จ.ชลบุรี มีพระเครื่องกว่า 10000 องค์ทะลักไหลออกมา
พระปางประทานพร,พระพุทธรูป,วัดทุ่งเหี่ยง,พระเครื่อง,พนัสนิคม,ชลบุรี